{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Prijedlogu Akcijskog plana za provedbu Nacionalnog plana za rad, zaštitu na radu i zapošljavanje za razdoblje od 2021. do 2024. godine."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"VITOMIR BEGOVIĆ","Akcijski plan za provedbu Nacionalnog plana za rad, zaštitu na radu i zapošljavanje za razdoblje od 2021. do 2024. godine ","Mjere za provedbu posebnog cilja:\n \nMjere za provedbu posebnog cilja predlaže se korigirati  i dopuniti :\n \n2.1. Digitalizacija OiRA on-line alata za procjenjivanje rizika\n2.2. Informatizacija izrade procjene rizika\n2.3. Uvođenje stalnog stručnog usavršavanja dionika u sustavu zaštite na radu. \n2.4. Organizacijsko i  kadrovsko jačanje djelatnosti medicine rada  radi preventivnog djelovanja specijalista medicine rada na mjestima rada i njihovog sudjelovanja u procesima procjene rizika i radu Odbora ZNR.\n2.5. Nadogradnja Informacijskog sustava zaštite na radu\n2.6. Povećanje osviještenosti zakonodavne i izvršne vlasti ,poslodavaca i njihovih udruga i radnika o značenju prevencije u području sigurnosti i zaštite zdravlja na radu.\n2.7. Stvaranje organizacijskih,kadrovskih i tehničkih uvjeta s ciljem  povećanjae broja i učinkovitosti provedenih inspekcijskih nadzora\n2.8. Objedinjavanje  nadležnosti radi provedbe  posebnih nadzora inspekcije zaštite na radu s ciljem podizanjae kvalitete rada i razine odgovornosti rada ovlaštenih osoba za obavljanje poslova zaštite na radu,\n2.9. Razvoj socijalnog dijaloga i partnerstva udruga sindikata i udruga poslodavaca.\n2.10. Uvođenje sustava upravljanja sigurnošću i zdravljem na radu prema normi HRN ISO  45001   i  nove norme ISO 45003  uz poticajne mjere; \n                    \n Plan treba biti ambiciozniji i sveobuhvatniji ,a prethodno navedene mjere uz određene korekcije  potrebno je proširiti i dopuniti sa slijedećim :\n\n11.Provedba tematskih nacionalnih  kampanja usmjerenih na promicanje kulture prevencije u radnom okruženju,\n12.Priprema i provedba e - polaganja ispita za stručnjake za zaštitu na radu,\n13.Informiranje,edukacija   i poticanje  tvrtki i ustanova na sudjelovanje i   provedbu Nacionalnog programa \"Živjeti zdravo – Tvrtka prijatelj zdravlja“\n14.Promicanje interdisciplinarnog znanstvenog i istraživačkog rada na području zaštite na radu ,\n15.Donošenje Nacionalnog programa unapređenja mentalnog zdravlja , u okviru kojeg je važan dio  promicanje mentalnog zdravlja na radnom mjestu,\n16.Provedba programa obuke rukovoditelja o mjerama iz područja organizacije rada i upravljanja na radu kojima se može poboljšati radno okruženje i smanjiti prisutnost psihosocijalnih rizika,\n17.U okviru kurikuluma obrazovnih programa u osnovnom, srednjem i visokom obrazovanju osigurati da budući radnici steknu potrebna znanja, vještine i kompetencije koje će im omogućiti siguran rad i očuvanje radne sposobnosti tijekom cijelog radnog vijeka, a od najranije životne dobi razvijati kulturu sigurnosti ,\n18.U svakoj radnoj sredini i sektoru  pristupiti analizi stanja i temeljem istog donošenju akcijskih planova poboljšanja i unapređivanja sigurnosti i zaštite zdravlja na radu,\n19.Uvesti transparentni i stimulativni model obračuna doprinosa za zaštitu zdravlja na radu (bonus/malus), te usmjeriti sredstva uz specifičnu zdravstvenu zaštitu i u mjere prevencije,edukacije te kampanje,\n20.Dosljedno primijeniti odredbe  Zakona o zaštiti na radu  koje se odnose na obveze Vlade i važnu ulogu Nacionalnog vijeća za zaštitu na radu (sastav je potrebno proširiti kako je prethodno navedeno), kako bi se osiguralo osmišljeno djelovanje, sustavno praćenje i unapređivanje ovog područja, a Vlada koristila iskazana mišljenja tog savjetodavnog tijela,","Nije prihvaćen","Mjere Akcijskog plana za provedbu Nacionalnog plana za rad, zaštitu na radu i zapošljavanje za razdoblje od 2021. do 2024. godine koncipirane su na način da je moguće očekivati njihovu konkretnu provedbu, dok su navedeni prijedlozi za proširenje i dopunu mjera u jednom dijelu preopćeniti i traže vrlo dubinsku i detaljnu analizu i moguće implikacije, dok su u drugom dijelu neosnovani.\n\nTako primjerice ministarstvo sa ostalim svojim partnerima u sklopu redovite suradnje sa Europskom agencijom za sigurnost i zdravlje na radu (EU-OSHA) provodi tematske nacionalne kampanje, kao dio redovnih poslova, pa iste nije potrebno definirati kao posebne mjere.\nOstali dopunski prijedlozi su dio rješenja koja će proizlaziti iz Pravilnika o osposobljavanju i usavršavanju iz zaštite na radu te polaganju stručnog ispita koji je također u postupku e-savjetovanja.\nMentalno zdravlje na radu regulirano je već odredbama članka 51. Zakona o zaštiti na radu (stres na radu ili u vezi s radom) a detaljnije odredbama Pravilnika o zaštiti na radu radnika izloženih statodinamičkim, psihofiziološkim i drugim naporima na radu (NN, br. 73/21).\n\nBroj članova, sastav te zadaće Nacionalnog vijeća za zaštitu na radu (NV ZNR) uređene su Zakonom o zaštiti na radu, a NV ZNR održava svoje sjednice te daje  odgovarajuća mišljenja i preporuke na području zaštite na radu."]